Buk Song
DEVIT I RAITIM DISPELA SONG.
1BIKPELA, mi laik Yu tasol i skelim mi.
Long wanem, long laip bilong mi, mi bihainim Yu trutru;
mi save trastim BIKPELA na mi no tubel liklik.
2Skelim mi, BIKPELA, na traim mi;
lukim bel na tingting bilong mi.
3Long wanem, mi save holim tingting long feitful lavim bilong Yu,
na feitful pasin bilong Yu i stiaim wokabaut bilong mi.
4Mi no save sindaun wantaim ol manmeri bilong toktok nating,
na mi no save raun wantaim ol manmeri bilong giaman.
5Mi hetim bung bilong ol manmeri nogut,
na mi no inap sindaun wantaim ol manmeri i mekim pasin nogut.
6Long pasin i tru mi wasim han bilong mi
na mi kam sanap long alta bilong Yu, BIKPELA,
7na long bikmaus mi tok tenkyu long Yu
na mi tokaut long olgeta gutpela samting Yu save wokim.
8BIKPELA, mi amamas tru long haus Yu sindaun long en,
dispela ples we glori bilong Yu i stap long en.
9Plis, Yu no ken i mekim save long mi taim Yu mekim save long ol sinmanmeri,
na Yu no ken i rausim laip bilong mi wantaim ol manmeri i amamas long kilim ol man.
10Long han bilong ol, ol i holim ol plen bilong mekim pasin nogut,
na han sut bilong ol i pulap long ol samting bilong braibim ol man.
11Tasol mi, mi bai wokabaut trutru;
plis sevim mi na mekim grasia long mi.
12Lek bilong mi i sanap long graun i stret olgeta;
long bikpela bung mi bai amamas na givim biknem long BIKPELA.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn